Lav et referat af nedenstående tekst:

Tekst:
En hensigtserklæring mellem parterne skal føre til realiseringen af et stort Power-to-X-anlæg på Østhavnen i Aalborg. Målet er, at anlægget – der skal producere 75.000 tons e-metanol om året – står klar til brug allerede i 2025. Aalborg er kommet et stort skridt nærmere et nyt Power-to-X-anlæg, der skal producere grøn e-metanol til brug i transportsektoren. Den danske udvikler af vedvarende energi European Energy og landets største indlandshavn Port of Aalborg har tirsdag underskrevet en hensigtserklæring, der sikrer European Energy en option på et 25 hektar stort areal på Østhavnen i Aalborg, som efter planen skal danne rammen om et elektrolyseanlæg med en kapacitet på 120 MW samt et tilhørende e-metanolanlæg. - De såkaldte e-fuels som ex e-metanol kommer til at spille en afgørende rolle i den grønne omstilling, og allerede nu er store aktører som Mærsk og Circle K i fuld gang med at opbygge en solid efterspørgsel i markedet. Derfor er det afgørende, at vi opbygger en stor produktionskapacitet, og vi har i den forbindelse gennem en periode i regi af forskellige projekter arbejdet på at etablere et anlæg i Aalborg, der har en helt unik værdikæde inden for Power-to-X, siger Emil Vikjær-Andresen, Head of Power-to-X ved European Energy. Aalborg i verdenseliten Anlægget bliver cirka dobbelt så stort, som det anlæg European Energy aktuelt er i fuld gang med at etablere i Aabenraa, og skal producere omkring 75.000 ton e-metanol om året. - Med et nyt, stort Power-to-X-anlæg vil Aalborg for alvor konsolidere sig som et verdensførende knudepunkt for moderne og grøn energiteknologi, hvilket vil styrke vores muligheder for at tiltrække endnu flere investeringer og aktører. Både fra ind- og udland, siger Lasse Frimand Jensen, bestyrelsesformand i Port of Aalborg. Han mener, havnen på den måde vil kunne forene grøn omstilling, jobskabelse og vækstmuligheder - og samtidig bringe Aalborg helt ind i verdenseliten inden for fremtidens teknologier. Borgmester håber på penge Et bredt flertal i Folketinget har netop en aftale om at afsætte 1,25 milliarder kroner til investering i Power-to-X-teknologi, og spørger man borgmester i Aalborg Kommune, Thomas Kastrup-Larsen, bør politikerne kigge i retning af Aalborg, når pengene skal fordeles. - Aalborg har en fantastisk position inden for Power-to-X specifikt og energiteknologi generelt. Blandt andet i form af verdensførende forskningscentre på Aalborg Universitet og et visionært erhvervsliv, der både beskæftiger sig med udvikling og test af Power-to-X- og brændselscelleteknologi samt CO2-fangst. Samtidig har vi en fantastisk platform til at drive grønne projekter i partnerskaber mellem både offentlige og private aktører i form af Green Hub Denmark, så jeg har stor tiltro til, at Aalborg bliver en vigtig prioritet for Folketinget, siger Thomas Kastrup-Larsen.

Referat:
European Energy og Port of Aalborg går sammen om stort Power-to-X-anlæg i Aalborg.